== Historie ==
Det er usikkert, hvornår golf første gang blev spillet på stedet, hvor Old Course nu ligger. Det tidligste skriftlige bevis er en licens udstedt i [[1552]], som tillader befolkningen at opdrætte [[kanin]]er, spille golf og fodbold samt dyrke skydning langs kysten. Den første skriftlige kilde, der angiver at der blev spillet golf på Old Course, daterer sig til [[1574]], hvilket ville gøre Old Course til den femteældste [[links (golfbane)|linksgolfbane]] i [[Skotland]].<ref name="scottishgolfhistory"/> Dokumenter fra [[Skotske regenter|kong]] [[Jakob 4. af Skotland|James IV]]'s regerinsgstid viser imidlertid, at han købte [[golfkølle]]r i [[St Andrews]] i [[1506]], blot fire [[år]] efter sit første golfkøllekøb i [[Perth (Skotland)|Perth]], hvilket kan indikere at Old Course er væsentlig ældre end de skriftlige beviser antyder.<ref name="scottishgolfhistory"/> Banen udviklede sig i mange år uden hjælp fra nogen egentlig [[arkitekt]]. Oprindeligt blev der spillet ud og hjem på det samme sæt [[fairway]]s og til de samme huller. Da interessen for spillet steg, blev [[tornblad]]bevoksningen skåret ned, så der blev plads til to parallelle fairways. Alle greens blev ligeledes gjort større, og der blev lavet to huller i hver green.
Sport Kultur Hobby